OpenLLM-France/wikimedia huggingface dataset:
# Close to the Edge (àlbum de Yes)

Close to the Edge ("Vora el límit") és el cinquè àlbum d'estudi de la banda de rock progressiva anglesa Yes, publicat el setembre de 1972 per Atlantic Records. Mantenint la fórmula que els havia aconseguit tanta acceptació al seu treball anterior Fragile (1971), Yes començà a produir cançons de duració més extensa, pràctica que culminà en el ja mencionat Close to the Edge, un àlbum de tres peces de rock simfònic, amb el tema de 18 minuts homònim al disc ocupant la primera cara i amb les obres "And You And I" i "Siberian Khatru" a la segona. Al acabar el procés de gravació, el bateria del grup Bill Bruford es mostrà desinteressat amb l'estil i la manera de treballar de l'agrupació i l'abandonà per unir-se a la també banda de rock progressiu King Crimson.
L'àlbum, la composició del qual es dugué a terme amb els components "clàssics" de la banda (Jon Anderson a la veu, Chris Squire al baix, Steve Howe a la guitarra, Rick Wakeman als teclats i Bill Bruford a la bateria), tingué un èxit comercial i de la crítica incontestable. Arribà a la posició número 3 als Estats Units i a la 4 al Regne Unit. "And You And I" fou publicat com un single i aconseguí el lloc número 42 al rànquing Billboard Hot 100. Close to the Edge fou certificat disc de platí per la Recording Industry of America després de vendre més d'un milió de còpies.

## Llista de cançons
### Cara 1

    - Close to the Edge

### Cara 2

    - And You And I
    - Siberian Khatru

## Personal
### Yes – producció, arranjaments

* Jon Anderson – veu principal
* Steve Howe – guitarres elèctriques i acústiques, sitar elèctric, guitarra de dotze cordes, guitarra d'acer, guitarra portuguesa, cors
* Chris Squire – baix elèctric, cors
* Rick Wakeman – orgue Hammond, Minimoog, Mellotron, piano, RMI 368 Electra-Piano i Harpsichord, orgue a l'església St Giles-sense-Cripplegate
* Bill Bruford – bateria, percussió

### Producció

* Eddy Offord – enginyer, producció
* Bill Inglot – productor de so, remastering
* Mike Dunne – cintes de so
* Roger Dean – disseny gràfic, fotografia
* Martyn Adelman – Fotografia
* Brian Lane – coordinador

## Certificacions

| Organització | Nivell | Data |
| RIAA (EUA) | Or | 30 d'octubre de 1972 |
| RIAA (EUA) | Platí | 10 d'abril de 1998 |
| CRIA (Canadà) | Or | 1 de desembre de 1976 |
| CRIA (Canadà) | Platí | 1 de desembre de 1977 |
| BPI (Regne Unit) | Or | 5 de desembre de 1984 |
| BPI (Regne Unit) | Platí | 5 de desembre de 1984 |

## Enllaços externs

* Web oficial de Yes a YesWorld
# Helmut Röpnack

Hellmuth Adolph agost "Helmut" Röpnack (23 de setembre de 1884 a Läsikow, Ruppin - 19 d'agost de 1935) va ser un futbolista aficionat alemany que va jugar com a davanter interior i defensa, competint als Jocs Olímpics d'estiu de 1912.

## Carrera internacional

Va ser membre de la selecció olímpica alemanya i va jugar un partit al torneig principal i un partit al torneig de consolació. En total va guanyar deu partits, però no va poder aconseguir una victòria amb la DFB en aquests partits.

## Referències

* ↑ «Helmut Röpnack». Olympedia. [Consulta: 26 maig 2021].
* ↑ Arnhold, Matthias. «Hellmuth Adolph August 'Helmut' Röpnack - International Appearances». RSSSF.com, 05-11-2020. [Consulta: 5 novembre 2020].

## Enllaços externs

* Helmuth Röpnack at Olympics at Sports-Reference.com a Wayback Machine (archived August 24, 2011)
* Helmut Röpnack a Sports Reference (arxivat)
* Helmut Röpnack a worldfootball.net
* Fitxa a karlsruher-fv1891.de Arxivat 2021-02-14 a Wayback Machine.
# Hénu

Hénu és un municipi francès situat al departament del Pas de Calais i a la regió dels Alts de França. L'any 2007 tenia 162 habitants.

## Demografia
### Població

El 2007 la població de fet de Hénu era de 162 persones. Hi havia 56 famílies de les quals 12 eren unipersonals (12 dones vivint soles i 12 dones vivint soles), 12 parelles sense fills, 28 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 55 eren l'habitatge principal de la família, 5 eren segones residències i 5 estaven desocupats. Tots els 65 habitatges eren cases. Dels 55 habitatges principals, 44 estaven ocupats pels seus propietaris, 9 estaven llogats i ocupats pels llogaters i 2 estaven cedits a títol gratuït; 2 tenien dues cambres, 13 en tenien tres, 12 en tenien quatre i 28 en tenien cinc o més. 52 habitatges disposaven pel capbaix d'una plaça de pàrquing. A 20 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hénu el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 12 |
| 0 | 65 a 69 | 4 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 8 | 40 a 44 | 0 |
| 4 | 35 a 39 | 12 |
| 8 | 30 a 34 | 8 |
| 4 | 25 a 29 | 4 |
| 4 | 20 a 24 | 4 |
| 12 | 15 a 19 | 4 |
| 4 | 10 a 14 | 8 |
| 12 | 5 a 9 | 20 |
| 12 | 0 a 4 | 0 |

## Economia

El 2007 la població en edat de treballar era de 102 persones, 71 eren actives i 31 eren inactives. De les 71 persones actives 64 estaven ocupades (37 homes i 27 dones) i 7 estaven aturades (6 homes i 1 dona). De les 31 persones inactives 2 estaven jubilades, 12 estaven estudiant i 17 estaven classificades com a «altres inactius».

### Ingressos

El 2009 a Hénu hi havia 55 unitats fiscals que integraven 157 persones, la mediana anual d'ingressos fiscals per persona era de 14.142 €.

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Hénu hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Hénu a l'INSEE.
* Évolution et structure de la population Fitxa amb el detall de dades de Hénu a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paulo César Silva Peixoto

Paulo César Silva Peixoto, més conegut com a César Peixoto, (Caldas das Taipas, Guimarães, 12 de maig de 1980) és un futbolista portuguès.
Extrem esquerre dotat de bona qualitat tècnica va marcar diversos gols al CF Belenenses i el fa fitxar el FC Porto perquè es va fixar en ell José Mourinho. Tot i ser un jugador alt, sempre ha tingut problemes físics i ha patit diverses lesions, bàsicament als genolls, i la seva carrera no ha estat tan brillant com s'esperava. Va caure en desgràcia el 2004 per un accident de trànsit, que li va costar anar a VSC Guimarães, tot i que el 2005-2006, se'l va repescar i es va adaptar a la posició de lateral esquerre però una nova lesió el va mantenir allunyat dels terrenys de joc tota la temporada.

## Trajectòria esportiva

* Caçadores Taipas: 1990-2001
* CF Belenenses: 2001-2002
* FC Porto: 2002-2004
* VSC Guimarães: 2004-2005
* FC Porto 2005-2006
* RCD Espanyol: 2006-2007
# Universitat Mèdica d'Innsbruck

La Universitat Mèdica d'Innsbruck (alemany: Medizinische Universität Innsbruck) és una universitat a Innsbruck, Àustria. Solia ser una de les quatre facultats històriques de la Leopold-Franzens-Universität Innsbruck i es va convertir en universitat independent el 2004.
# Brachypetersius huloti

Brachypetersius huloti és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 7 cm de longitud total.

## Hàbitat

És un peix d'aigua dolça i de clima tropical (22 °C-25 °C).

## Distribució geogràfica

Es troba a Àfrica: conca del riu Congo.

## Referències

* ↑ Hoedeman, J. J., 1956. Aquariumvissen Encyclopedie. De Bezige Bij. Amsterdam. v. 2: 530-728 v. 2: 530-728.
* ↑ BioLib (anglès)
* ↑ Poll, M., 1954. Poissons de forêt des environs de Yangambi (Stanleyville) recueillis par A. Hulot. Ann. Mus. Congo (Ser. Zool.) v. 1: 56-68.
* 1 2 3 FishBase (anglès)
* ↑ Baensch, H.A. i R. Riehl, 1997: Aquarien Atlas, Band 5. Mergus Verlag, Melle, Alemanya. 1148 p.
* ↑ Baensch, H.A. i R. Riehl, 1997.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Eupòria (satèl·lit)

Eupòria (del grec antic Ευπορία) o Júpiter XXXIV és un satèl·lit irregular retrògrad de Júpiter. Va ser descobert per un equip d'astrònoms de la Universitat de Hawaii dirigits per Scott S. Sheppard l'any 2001.

## Característiques físiques

Eupòria és un petit satèl·lit de prop de 2 quilòmetres de diàmetre, orbita al voltant de Júpiter a una distància mitjana de 19,088 milions de km en 538,780 dies terrestres, amb una inclinació de 145° de l'eclíptica (144,858° de l'equador de Júpiter). La seva òrbita És retrògrada amb una excentricitat de 0,0960. La seva massa estimada és de 1,1x10 $^{13}$.
Eupòria pertany al grup d'Ananké, un grup de satèl·lits que orbiten de forma retrògrada al voltant de Júpiter sobre el semieix major comprès entre els 19300000 i els 22700000 km, les inclinacions de 45.7° a 154.8° en relació a l'equador de Júpiter i excentricitats entre 0.02 i 0.28.
* Diagrama que il·lustra l'òrbita dels satèl·lits irregulars de Júpiter.
* Diagrama que il·lustra la inclinació dels principals membres del grup d'Ananké en funció del semieix major.

## Denominació

El satèl·lit Eupòria porta el nom d'una de les Hores, deesses del temps i de les estacions de l'any en la mitologia grega, filles de Temis i Zeus. D'altres satèl·lits de Júpiter porten el nom d'altres Hores, per exemple Ortòsia, Sponde i Carpo.
Eupòria rebé el seu nom definitiu el 8 d'agost de 2003, al mateix temps que altres deu satèl·lits de Júpiter i 12 de Saturn. Prèviament havia rebut la designació provisional de S/2001 J 10, que indicava que era el desè satèl·lit de Júpiter fotografiat per primera vegada l'any 2001.

## Vegeu també

* Júpiter
* Grup d'Ananké

## Referències

* ↑ URL de la referència: https://sites.google.com/carnegiescience.edu/sheppard/moons/jupitermoons?pli=1.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Jewitt, David C.; Sheppard, Scott; Porco, Carolyn «Jupiter's outer satellites and Trojans». Cambridge University Press. Cambridge planetary science, 1, 2004, pàg. 263-280.(anglès)
* ↑ «Planet and Satellite Names and Discoverers». USGS Astrogeology Research Program - Gazetteer of Planetary Nomenclature. [Consulta: 26 novembre 2007].(anglès)
* ↑ Green, D. W. E «Satellites of Jupiter, Saturn, Uranus». 8177, 08-08-2003.(anglès)
# Codi ATC R07

El codi ATC R07, descrit com Altres productes per al sistema respiratori, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup R07 és part del grup anatòmic R Sistema respiratori.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QR07...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## R07A Altres productes per al sistema respiratori

    R07A A Surfactants pulmonars
    R07A B Estimulants respiratoris
    R07A X Altres productes per al sistema respiratori

## Referències

* ↑ «ATC/DDD Index 2016: code R07». WHO Collaborating Centre for Drug Statistics Methodology.
* ↑ «ATCvet Index 2016: code QR07». WHO Collaborating Centre for Drug Statistics Methodology.
# Helmut Senekowitsch

Helmut Senekowitsch (22 d'octubre de 1933 – 9 de setembre de 2007) fou un futbolista i entrenador de futbol austríac.
Jugà quasi tota la seva carrera a Àustria, als clubs SK Sturm Graz, First Vienna i FC Wacker Innsbruck, excepte un preu període de tres temporades en què jugà al Reial Betis de Sevilla. Amb la selecció jugà 18 partits i marcà 5 gols, i disputà el mundial de 1958.
També reeixí com a entrenador. Amb la selecció aconseguí classificar-se pel Mundial de 1978, primera classificació del país en vint anys. Pel que fa a clubs, entrenà a Àustria, Espanya, Grècia, Alemanya o Mèxic, entre altres països.

## Referències

* ↑ Austrian sports world pays tribute to late Helmut Senekowitsch - Federal Chancellery
* ↑ Die österreichische Fußballfamilie trauert um Helmut Senekowitsch Arxivat 2014-07-15 a Wayback Machine. - ÖFB (alemany)
* ↑ Record at FIFA Tournaments Arxivat 2011-09-26 a Wayback Machine. - FIFA

## Enllaços externs

* Helmut Senekowitsch a eintracht-archiv.de (alemany)
* Perfil a National Football Teams
# IV edició dels Premis Sur

Els guanyadors de la 4a edició dels Premis Sur que van ser lliurats en la cerimònia realitzada 15 de desembre de 2009 al Complex Cultural Cine Teatro 25 de Mayo de la ciutat de Buenos Aires presentada per Axel Kutchevasky són els següents:

## Premis

* Millor Pel·lícula de Ficció: El secreto de sus ojos de Juan José Campanella
* Millor Pel·lícula Documental: Mundo alas de León Gieco, Sebastián Schindel i Fernando Molnar
* Millor Opera Prima: El asaltante de Pablo Fendrik
* Millor Direcció: Juan José Campanella per El secreto de sus ojos
* Millor Actriu Protagònica: Soledad Villamil per El secreto de sus ojos
* Millor Actor Protagònic: Ricardo Darín per El secreto de sus ojos
* Millor Actriu de Repartiment: Leonor Manso per Anita
* Millor Actor de Repartiment: Guillermo Francella per El secreto de sus ojos
* Millor Actriu Revelació: "Emme" Mariela Vitale per El niño pez
* Millor Actor Revelació: José Luis Gioia per El secreto de sus ojos
* Millor Guió Original: Mariano Llinás per Historias extraordinarias
* Millor Guió Adaptat:Eduardo Sacheri i Juan José Campanella, sobre la novel·la d’Eduardo Sacheri La Pregunta de sus ojos
* Millor Fotografia: Félix "Chango" Monti per El secreto de sus ojos
* Millor Muntatge: Juan José Campanella per El secreto de sus ojos
* Millor Direcció d’Art: Marcelo Pont per El secreto de sus ojos
* Millor Disseny de Vestuari: Beatriz Di Benedetto per Felicitas
* Millor Música Original: Federico Jusid per El secreto de sus ojos
* Millor So: José Luis Díaz per El secreto de sus ojos
* Millor Pel·lícula Estrangera: Entre les murs de Laurent Cantet
* Millor Maquillatge i caracterització: Alex Mathews i Lucila Robirosa per El secreto de sus ojos

## Referències

* ↑ "El secreto de sus ojos" arrasó en los Premios Sur 2009, EL Sol, 16 de desembre de 2009
* ↑ El secreto de sus ojos arrasó con los Premios Sur 2009, Infobae, 16 de desembre de 2009

## Enllaços externs

* Premis del 2009 al web de l'Acadèmia
* IV Premis Sur a Filmaffinity
# Paulo César Pezzolano Suárez

Paulo César Pezzolano Suárez (Montevideo, 25 d'abril del 1983) és un exfutbolista uruguaià, posteriorment entrenador de futbol

## Trajectòria

Pezzolano va ser fitxat pel Liverpool de Montevideo el gener del 2008, aconseguint un hat-trick en el seu debut lliguer davant el Central Español.
A finals d'agost del 2009 el jugador és cedit al Reial Mallorca per una temporada amb una opció de compra per un 1 milió d'euros.
Posteriorment va jugar al Hangzhou Greentown abans de tornar al Liverpool. El 2106 va fitxar pel Club Atlético Torque.

## Referències

* ↑ Les metió el Pezzo-lano
* ↑ «Pezzolano: "Esperaba esto desde hace varios días" - MARCA.com». [Consulta: 15 desembre 2017].

## Enllaços externs

* Player profile Arxivat 2009-04-30 a Wayback Machine. (castellà)
# Unió Demòcrata Foral

Unió Demòcrata Foral (UDF) va ser el nom d'una coalició electoral espanyola d'àmbit navarrès que va concórrer a les eleccions municipals i autonòmiques de 1987. La formaven el Partit Demòcrata Popular, el Partit Liberal, que havien abandonat poc abans Coalició Popular, i un petit partit democristià d'àmbit navarrès, el Partit Demòcrata Foral. El seu cap de llista per a les eleccions al Parlament de Navarra va ser Jaime Ignacio del Burgo, del Partit Demòcrata Popular.
UDF va obtenir 3 diputats en les eleccions al Parlament de Navarra, gràcies als 17.663 vots aconseguits (6,32%), i va formar un grup parlamentari propi. En 1989, després de la refundació del Partit Popular, en la qual es van integrar els partits que componien UDF, els dos parlamentaris d'Aliança Popular es van integrar en el grup parlamentari d'UDF, creant el Grup Parlamentari Popular compost per 5 membres.
UDF també va aconseguir un regidor a l'ajuntament de Pamplona.

## Referències

* ↑ Resultats de les eleccions autonòmiques a Navarra, a la pàgina d'eleccions espanyoles de Carles Tek]
* 1 2 Crònica sumària de la segona legislatura del Parlament de Navarra (1987-1991), per Martín Mª *Razquin Lizárraga, lletrat major del Parlament de Navarra
* ↑ «Institut Navarrès d'Estadística» (en (castellà)). Govern de Navarra.
# Fundación Tony Manero

Fundación Tony Manero és un grup català de música disco i funk.

## Biografia

El grup es va formar el 1996 amb la intenció de reviure el disco; els seus integrants ja havien format part d'altres grups com El Mundo Que Viene, Bandock, Ino i Cauliflower Power. El 1999 llancen el seu primer disc anomenat Bikini 17 y 18 Marzo 99, un enregistrament en directe a la Sala Bikini de Barcelona en la que interpreten onze temes clàssics de la música negra dels anys setanta.
El seu primer àlbum d'estudi, Looking for la fiesta, es va gestar en els estudis Music Lan d'Avinyonet de Puigventós amb l'ajuda del productor Jon Cafferyy i s'edità el 2001 sota el segell Drac/Virgin. L'àlbum fou ben rebut gràcies en part a la inclusió d'un dels temes de l'àlbum (Super sexy girl) en un anunci de televisió.
El 2002 llancen el seu segon àlbum anomenat Sweet movimiento, gravat entre Avinyonet de Puigventós i Barcelona i mesclat a Rio de Janeiro, havent-hi per tant unes influències més internacionals i fins i tot un tema de samba, Nights Over Asland.
Pel 2003 surt al mercat The remixes, disc de remescles dels seus temes més coneguts.
Click és el seu tercer disc d'estudi, publicat en 2004 on s'allunyen del seu medi natural i es dediquen a tocar house, drum'n'bass, mambo-funk i latin-funk. Per a aquest disc el grup treballà en el seu propi estudi a Barcelona, i a Music Lan a Figueres, comptant amb la col·laboració d'Erik Aldrey i Jordi Mora.
El 6 d'octubre del 2006 llancen una edició especial de CD i DVD anomenada Que no pare el beat! amb una actuació gravada en directe a la sala La Paloma per celebrar els seus deu anys de carrera. En 2009 creen Pandilleros, un espectacle multidisciplinari que inclou música en directe, vídeo i art gràfic. Representat principalment en sales de teatre, recull la banda sonora d'una pel·lícula inexistent basada en un guió creat per ells mateixos. Un CD amb 26 temes propis, acompanyat d'un còmic, es va llançar per a l'ocasió.

## Membres del grup

* Miguelito Superstar (veu).
* Deliciosa Smith (baix i veu)
* Ginés Brown (saxo tenor, flauta, baix)
* Lalo López (guitarra, cors).
* Marçal Muñoz (trompeta)
* Mr. Paco Manzanares (teclats)
* Paquito Sex Machine (veu, guitarra espanyola i pandereta)
* Marc Benaiges (bateria)
* Tom Johnson (trombó)

## Discografia

* Bikini 17 y 18 Marzo´99 (1999)
* Looking for la fiesta' (2001)
* Sweet movimiento (2002)
* Click! (2004)
* Que no pare el beat! (2006)
* Pandilleros (2009)
* Superficial (2014)
* Lugares comunes (2018)
* Disco para Adultos (2020)

## Referències

* ↑ 20 ANYS DE FUNDACIÓN TONY MANERO a buenritmo.es
* ↑ Fundación Tony Manero: 20 años de respeto a la música disco, El País, 8 d'abril de 2016
* ↑ Disgografia del grup a discogs

## Enllaços externs

* "Fundación Tony Manero" Arxivat 2007-09-27 a Wayback Machine. a Acid Jazz Hispano.
# Jayson Granger

Jayson Antonie Granger Amodio (Montevideo, Uruguai, 15 de setembre de 1989) és un jugador uruguaià de bàsquet que juga a la posició de base. El seu pare és un ex jugador de bàsquet estatunidenc. Jayson també té un germà més gran, Jeff Jr., el qual va jugar a la Universitat de Hampton.
Granger també té nacionalitat italiana.
Després de jugar 6 temporades al Club Baloncesto Estudiantes, el juliol de 2013 va fitxar per l'Unicaja de Málaga per dues temporades.

## Selecció nacional

Ha estat internacional amb la selecció de bàsquet de l'Uruguai. Va assolir la medalla d'argent al Campionat Sud-americà de Bàsquet cadet celebrat a San Fernando del Valle de Catamarca (Argentina) el 2004, i al de categoria júnior celebrat a Veneçuela el 2005, campionat en el qual va ser el màxim marcador.
El 18 de juny de 2009, el seleccionador de l'Uruguai, Gerardo Jauri, va convocar per primera vegada a Granger per a la selecció absoluta. Es tractava de la convocatòria per disputar el Campionat FIBA Amèriques que anava a tenir lloc entre el 26 d'agost i el 6 de setembre a San Juan, Puerto Rico.

## Referències

* ↑ Jayson Granger, tercer fichaje del Unicaja Arxivat 2013-07-19 a Wayback Machine.(castellà)
* ↑ Jayson Granger, novedad de Uruguay de cara al Pre Mundial Arxivat 2014-01-22 a Wayback Machine.. ACB.com. Consultat el 19 de setembre de 2011

## Enllaços externs

* Jayson Granger jugador a l'ACB
* Perfil de Granger a la pàgina web del CB Estudiantes Arxivat 2011-09-20 a Wayback Machine. (castellà)
# Eveltó

Eveltó (Evelthon, Εὐέλθων) fou rei de Salamina de Xipre. Quan el rei Arcesilau III fou expulsat de Cirene (515 aC), la seva mare Feretime va fugir a la cort d'Eveltó i li va demanar un exèrcit per ajudar a restaurar al seu fill. Eveltó va enviar a Feretime uns regals, però no va mobilitzar cap exèrcit.